«Inne werde» heisst ettis erfare, «tune» heisst lärme, «röötsch» bedüütet es bitzeli rot - und wä mä ettis «boosget» het, dä het mä ettis Dumms aagstellt, aber nuch nüd uubedingt ettis «gschändet», daas wurd dä nämmli heisse, as mä ettis kaputt gmacht hätt. Wänn d Chatz «mauset«, dä miauet si und isch dä «weläweeg» (waarschiindli) nüd am Muuse, sust pliibti dä d Muus im Loch und wurd si nüd «verrode», aso nüd bewege. Dr «Eltischt» isch dr  Vatter, und «Forcht ha» chunt natüürli vu «Furcht», heisst also Angscht ha.